**Villa Amalia** (ransk. *Villa Amalia*) on vuonna 2009 ensi-iltansa saanut Benoît Jacquotin ohjaama ranskalainen draamaelokuva, jonka pääosassa on Isabelle Huppert. Elokuva perustuu Pascal Quignardin samannimiseen romaaniin *Villa Amalia* (2006), jonka pohjalta Benoît Jacquot ja Julien Boivent sovittivat elokuvan käsikirjoituksen. Edouard Weil oli elokuvan tuottajana.

Juoni
-----

*Villa Amalia* kertoo Ann-nimisestä lahjakkaasta keski-ikäisestä huippupianistista (Isabelle Huppert), joka päättää jättää aviomiehensä Thomasin (Xavier Beauvois) saatuaan tämän kiinni suutelemasta toista naista. Ann ei päätä jättää ainoastaan miestään vaan koko siihenastisen elämänsä urineen ja asuntoineen. Eräänä päivänä hän vain katoaa, lähtee matkalle ja löytää itsensä italialaiselta saarelta, jossa sijaitsee ehkä uuden elämän tarjoava Villa Amalia -niminen huvila.

Näyttelijät
-----------

|  |  |  |
| --- | --- | --- |
|  Isabelle Huppert  | … |  Ann Hidden / Éliane Lidenstein
  |
|  Jean-Hugues Anglade  | … |  Georges
  |
|  Xavier Beauvois  | … |  Thomas
  |
|  Maya Sansa  | … |  Giula
  |
|  Clara Bindi  | … |  Marion
  |
|  Viviana Aliberti  | … |  Veri
  |
|  Ignazio Oliva  | … |  Carlo
  |
|  Michelle Marquais  | … |  Annin äiti
  |
|  Peter Arens  | … |  Annin isä
  |

Tuotanto
--------

*Villa Amalian* kuvaukset menossa Erquyn kunnassa Côtes-d’Armorissa vuonna 2008.
*Villa Amalia* kuvattiin vuoden 2008 aikana lähinnä Italialle kuuluvalla Ischian saarella, joka sijaitsee Napolinlahden pohjoispäässä. Elokuvan budjettina oli yli neljä miljoonaa euroa ja tuotantoyhtiönä Rectangle Productions. Elokuvan tuottamiseen osallistuivat myös EuropaCorp, France 2 Cinéma ja Point Prod. *Villa Amalian* virallinen traileri julkaistiin 6. maaliskuuta 2009.

Julkaisu ja vastaanotto
-----------------------

*Villa Amalia* sai Ranskassa teatteriensi-iltansa 125 elokuvateatterissa 8. huhtikuuta 2009 ja oli EuropaCorp Distributionin teatterilevittämä. Elokuva keräsi Ranskassa teatterikierroksensa aikana yli 300 000 katsojaa ja tuotti yli 2,5 miljoonan dollarin lipputulot. Elokuva esitettiin Suomessa Ranskalaisen elokuvan festivaalilla Helsingin Kino Engel -elokuvateatterissa 30. lokakuuta 2015.

*Villa Amalia* on saanut elokuvakriitikoilta hyvin myönteisen vastaanoton. Rotten Tomatoes -sivuston mukaan 75% kriitikoista on antanut elokuvalle positiivisen arvosanan 5,9/10 keskiarvolla. Keräys perustuu kahdeksaan arviointiin. 366 käyttäjästä 39% on antanut elokuvalle positiivisen arvosanan 3,1/5 keskiarvolla.

*Villa Amalia* kilpaili vuoden 2009 Karlovy Varyn elokuvajuhlien pääkilpailussa, missä Benoît Jacquot oli ehdokkaana parhaan elokuvan Kristallipallon saajaksi. Isabelle Huppert sai roolisuorituksestaan parhaan naispääosan Brutus-ehdokkuuden.

*Villa Amalia* julkaistiin Ranskassa DVD:lle 14. lokakuuta 2009.

Lähteet
-------

1. 1 2 3 4 5 6 7 8 9 10  VILLA AMALIA *allocine.fr*. Allocine.fr. Viitattu 12.2.2017. (ranskaksi)
2. 1 2 3 4  VILLA AMALIA *cineuropa.org*. Cineuropa.org. Viitattu 12.2.2017. (englanniksi)
3. 1 2 3 4 5 6  Huppert seeks new life in Villa Amalia *cineuropa.org*. Cineuropa.org. Viitattu 12.2.2017. (englanniksi)
4. ↑  Villa Amalia *unifrance.org*. Unifrance.org. Viitattu 12.2.2017. (ranskaksi)
5. ↑  CNC backs Jacquot, Guédiguian, Recha, Dercourt and Allouache *cineuropa.org*. Cineuropa.org. Viitattu 12.2.2017. (englanniksi)
6. 1 2  VILLA AMALIA *jpbox-office.com*. JP’s Box-Office.com. Viitattu 12.2.2017. (ranskaksi)
7. ↑  RANSKALAISEN ELOKUVAN FESTIVAALI *kinoengel.fi*. Kinoengel.fi.  Arkistoitu 13.2.2017. Viitattu 12.2.2017. (suomeksi)
8. 1 2 3 4  VILLA AMALIA (2009) *rottentomatoes.com*. Rottentomatoes.com. Viitattu 12.2.2017. (englanniksi)
9. ↑  Strong European presence at Karlovy Vary *cineuropa.org*. Cineuropa.org. Viitattu 12.2.2017. (englanniksi)

Aiheesta muualla
----------------

* *Villa Amalia* Internet Movie Databasessa. (englanniksi)
* *Villa Amalia* AllMoviessa. (englanniksi)
* *Villa Amalia* AlloCinéssä (ranskaksi)
* *Villa Amalia* UniFrancessa (ranskaksi)